ತಿವಾಚಿ ಬಂದರು
ತಿವಾಚಿ
ಪಾಕಿಸ್ತಾನ್
ಮಂಧಿ ಜೈಲ್ ತಿವಾಚಿ
ಅವರೆಲ್ಲರನ್ನೂ ಹೊರಗೆ ಕರೆ.
ಎಲ್ಲರೂ ಹೊರಗೆ ಬನ್ನಿ!
ಬೇಗ ಕೆಳಗಿಳಿಯಿರಿ!
-ಅವರ ಹೆಸರುಗಳನ್ನು ಕರೆಯಲು ಶುರುಮಾಡು. -ಸರಿ, ಸರ್.
ಪೋರುಬಲ್ಲ ಸೋಮಯ್ಯ!
ಕೊಪ್ಪಾಡಿ ಶ್ರೀನು!
ಅಡ್ಡಾಡಿ ಜೋಗರಾವ್!
ರೋಲು ಪಡಯ್ಯ!
ಅಂಬಾಲಿ ಸುಬ್ಬಯ್ಯ!
ಪೈಡಾ ಜೋಸಫ್!
ನೂರಾಗಲ ಬದ್ರಿ!
ಸಮುದ್ರದಲ್ಲಿ ಬಲೆ ಬೀಸಿ ಮೀನು ಹಿಡಿಯುವವರು ನಾವು,
ನಾವು ಕೂಡ ಬಲೆಯಲ್ಲಿ ಸಿಕ್ಕಿಬಿದ್ದ ಮೀನುಗಳಾಗುತ್ತೇವೆಂದು ಎಂದಿಗೂ ಊಹಿಸಿರಲಿಲ್ಲ.
ಅರೇಬಿಯಾ ಕಡಲಿ
-ಮಣ್ಣು. -ಸಡಿಲಗೊಳಿಸಲಾಗಿಲ್ಲ.
-ಚುನಾವಣೆ. -ನಡೆಸಿಲ್ಲ.
-ನದಿ ಬದಿಯ ಕೃಷಿ. -ನಾಟಿ ಮಾಡಿಲ್ಲ.
-ಬೇರೆ ಜಿಲ್ಲೆ. -ಇಲ್ಲ.
-ಭತ್ತದ ಗದ್ದೆ. -ನಾಟಿ ಆಯಿತು.
-ಬೀದಿಯಲ್ಲಿ ಹುಲ್ಲು ಹರಡಿ. -ಆಗಿದೆ.
-ಬೆಳೆಗೆ ಹೊಗೆ. -ಹಾಕಾಯಿತು.
-ಮಣ್ಣು. -ಸಡಿಲಗೊಳಿಸಲಾಗಿಲ್ಲ.
ನನ್ನ ಹೆಸರು ಬದ್ರಿ. ನಾವು ಮೀನುಗಾರರು.
ನಾವು ಚೇಪಲವಾಡದವರು.
ನಾವು ಕರಾವಳಿಯಲ್ಲಿ ವಾಸಿಸುತ್ತಿದ್ದೇವೆ, ಆದರೂ, ಇಡೀ ಊರು ಹಸಿವಿನಿಂದ ಬಳಲುತ್ತಿದೆ.
ಸಮುದ್ರದಲ್ಲಿ ಮೀನುಗಳಿಲ್ಲ ಅಂತಲ್ಲ. ಸಾಕಷ್ಟು ಇವೆ, ಆದರೆ ಅವು ನಮ್ಮ ಬಲೆಗೆ ಬರಲ್ಲ.
ಕಾರಣ ನಮ್ಮ ಪೂರ್ವದ ಗಂಗಾಮಾತೆಯ ದಾಳಿ ಜಾಸ್ತಿ.
ಇಲ್ಲಿನ ಸಮುದ್ರದಲ್ಲಿ ಉಬ್ಬರವಿಳಿತಗಳು ಹೆಚ್ಚು. ಬಲವಾದ ಪ್ರವಾಹಗಳು, ತುಂಬಾ ತೊಂದರೆ.
ಸಮುದ್ರವು ನಮ್ಮ ಮರದ ದೋಣಿಗಳನ್ನು ಮುಳುಗಿಸುತ್ತೆ ಮತ್ತು ನಮ್ಮ ತೆಪ್ಪಗಳನ್ನು ಒಡೆದುಹಾಕುತ್ತದೆ.
ನಮ್ಮ ಕೈ-ಕಾಲುಗಳಿಗೆ ಗಾಯಗಳನ್ನಾಗಿಸುತ್ತದೆ.
ಹಾಗಾಗಿ, ಸಮುದ್ರ ಹತ್ತಿರದಲ್ಲಿದ್ದರೂ, ಅದು ನಮ್ಮ ಕೈಗೆ ಸಿಗದಷ್ಟು ದೂರವಿದ್ದಂತೆ.
ಅಧಿಕಾರಕ್ಕೆ ಬಂದವರೆಲ್ಲಾ ಸಾಮಾನ್ಯವಾಗಿ ಜೆಟ್ಟಿಗಳನ್ನು ಕಟ್ಟುವ ಭರವಸೆ ನೀಡುವರು.
ಮೀನುಗಾರಿಕಾ ಬಂದರು ನಿರ್ಮಿಸುವುದಾಗಿ ಹೇಳುವರು.
ವರ್ಷಗಳು ಕಳೆಯುತ್ತಿವೆ, ಅವೆಲ್ಲವೂ ಸುಳ್ಳು ಆಶ್ವಾಸನೆಗಳೇ ಆಗುತ್ತಿವೆ.
ಕೇಳಿಸಿಕೊಂಡು ಕೇಳಿಸಿಕೊಂಡು ನಮಗೆ ಸಾಕಾಯಿತು.
ಹಾಗಾದರೆ ನಾವೆಲ್ಲಾ ಹೇಗೆ ಬದುಕಬೇಕು?
ಒಂದೇ ಪರಿಹಾರ…
ವಲಸೆ.
ಸಾಲ ತೀರಿಸಲು ವಲಸೆ.
ಬಡ್ಡಿ ದುಡ್ಡು ಎಲ್ಲಿ?
ಹಸಿವು ನೀಗಿಸಿಕೊಳ್ಳಲು ವಲಸೆ.
ನೀನು ಪ್ರತಿ ವರ್ಷ ಮೀನುಗಾರಿಕೆಗಾಗಿ ಅಷ್ಟು ದೂರ ಹೋಗುತ್ತಿದ್ದರೆ,
ನನ್ನ ಹೃದಯ ಉಸಿರುಗಟ್ಟುತ್ತೆ.
ನೀನು ನನ್ನ ಒಬ್ಬನೇ ಮಗ. ಇಲ್ಲಿಯೇ ಇದ್ದು ಕೆಲಸ ಹುಡುಕು…
ನಮ್ಮ ಕುಟುಂಬಗಳನ್ನು ಕಾಪಾಡಿಕೊಳ್ಳಲು ವಲಸೆ.
-ನನ್ನ ಮಾತು ಕೇಳು. -ನನ್ನ ತವರು ಮನೆಯಲ್ಲಿ ಊಟವಾದರೂ ಸಿಗುತ್ತೆ.
-ನಿನ್ನನ್ನು ಒಳ್ಳೆಯ ಕಾಲೇಜಿಗೆ ಸೇರಿಸುತ್ತೇನೆ. -ಸರಿ, ಅಣ್ಣ.
ಹೋಗಿ ಬರುತ್ತೇನೆ, ಅಮ್ಮ.
ಮತ್ಸ್ಯವಾಡ ಮೀನುಗಾರರೂ ಸಹ ನಿನ್ನ ಜೊತೆಗೇ ಬರುತ್ತಿದ್ದಾರಂತೆ, ಹೌದಾ?
-ಹೌದು. -ಜಗಳಕ್ಕೆ ಕಾಯುತ್ತಿರುತ್ತಾರೆ.
ಆ ಊರು ಮಾತ್ರವಲ್ಲ, ಸುತ್ತಮುತ್ತವಿರುವ ಮೀನುಗಾರಿಕಾ ಗ್ರಾಮಗಳಿಗೂ ಇದೇ ಭಾದೆ.
-ಸರಿ ಹಾಗಾದರೆ, ಬಾಯ್. -ಬಾಯ್.
ಎಲ್ಲರಿಗೂ ಒಂದೇ ರೀತಿಯ ಕಷ್ಟ.
ಹಾಗೆಂದು ಪ್ರತಿಷ್ಠೆಗೂ ಪೌರುಷಕ್ಕೂ ನಮಗೇನೂ ಕೊರತೆಯಿಲ್ಲ.
ನಮ್ಮ ಚೇಪಲವಾಡ ಪಕ್ಕದಲ್ಲಿಯೇ ಮತ್ಸ್ಯವಾಡ ಇದೆ.
ನಮ್ಮ ಎರಡು ಗ್ರಾಮಗಳ ನಡುವೆ ದೀರ್ಘಕಾಲದ ವೈಷಮ್ಯವಿದೆ.
ನಮ್ಮ ಎರಡೂ ಊರಿನವರು ಒಂದು ಒಪ್ಪಂದಕ್ಕೆ ಬಂದಮೇಲೆ, ಅದನ್ನು ಪಾಲಿಸಬೇಕೋ ಬೇಡವೋ?
ಆ ಚೇಪಲವಾಡದವರಿಗೆ ನಾವು ಏನು ಮಾಡಿದರೂ ತಪ್ಪೇ.
ಉಂಗುರ ಬಲೆ ಬೀಸುವುದನ್ನು ಖಂಡಿಸುತ್ತೇವೆ!
ಇದರಿಂದಾಗಿ, ಮೀನಿನ ಮರಿಗಳೂ ಕೂಡ ಬಲೆಗೆ ಸಿಕ್ಕಿಬೀಳುತ್ತಿವೆ!
ಹಾಗೆ ಮಾಡಿದರೆ ದೊಡ್ಡ ಮೀನು ಎಲ್ಲಿಂದ ಸಿಗುತ್ತದೆ?
ಹೇ, ಇದನ್ನು ಯಾರು ಮಾಡಿದರು? ತಪ್ಪು ನೀವು ಮಾಡಿ, ನಮ್ಮನ್ನು ದೂಷಿಸುತ್ತಿದ್ದೀರ.
ಹೌದು. ಹೌದು, ನಾವು ನೋಡಿದೆವು.
ಏನನ್ನು ನೋಡಿದಿರಿ?
ಆ ಹಗೆ ಮತ್ತು ಶತ್ರುತ್ವ ಇಂದಿಗೂ ಮುಂದುವರೆದಿದೆ.
ಆದರೂ, ನನಗೆ ಮತ್ಸ್ಯವಾಡದ ಬಗ್ಗೆ ಇನ್ನೂ ಆಳವಾದ ಪ್ರೀತಿ ಇದೆ.
ಏಕೆಂದರೆ ನಾನು ಪ್ರೇಮಿಸುವ ಗಂಗಾಳದ್ದೂ ಕೂಡ ಆ ಊರೇ.
ದಡ ಮತ್ತು ಅಲೆಗಳಂತೆ, ನಾವು ಬಾಲ್ಯದಿಂದಲೂ ಒಟ್ಟಿಗೆ ಬೆಳೆದಿದ್ದೇವೆ.
ಇದು ಬೀಜಗಣಿತ.
ಆ ಹೆಸರು ಕೇಳುತ್ತಿದ್ದಂತೆ ಎದೆಯಲ್ಲಿ ಗಾಬರಿ ಉಂಟಾಗುತ್ತೆ.
ಅರ್ಥವಾಗುವಂತೆ ನಾನು ಹೇಳುವೆ.
ನಿಮ್ಮಪ್ಪ ಬಲೆ ಬೀಸಿದರು ಎಂದುಕೋ.
ಆಗ ಸಿಕ್ಕಿಬೀಳುವ ಮೀನುಗಳನ್ನು ಎಕ್ಸ್ ಎಂದುಕೋ, ನಿನ್ನೆ ಹಿಡಿದ ಮೀನುಗಳನ್ನು ವೈ ಎಂದುಕೋ…
ಅರ್ಥವಾಯಿತೇ?
ನೀನು ದೊಡ್ಡವಳಾದಮೇಲೆ ಶಿಕ್ಷಕಿಯಾಗಿಬಿಡು.
ಅದು ನಿನ್ನ ಕೋರಿಕೆಯಾದರೆ, ಖಚಿತವಾಗಲೂ ಶಿಕ್ಷಕಿಯಾಗುತ್ತೇನೆ.
ವರ್ಷಗಳು ಕಳೆದಂತೆ, ನಮ್ಮ ಎರಡೂ ಊರುಗಳ ನಡುವಿನ ವೈರತ್ವ,
ಮತ್ತು ನಮ್ಮಿಬ್ಬರ ನಡುವಿನ ಸ್ನೇಹ ಬೆಳೆಯುತ್ತಲೇ ಬಂದಿದೆ.
ಅಬ್ಬಾ ದೇವರೇ! ನೀನು ಇಲ್ಲೇ ಇದ್ದೀಯ.
ನಾನು ತಡವಾಗಿದ್ದಕ್ಕೆ ನೀನು ಹೋಗಿಬಿಡುತ್ತೀಯ ಅಂತ ಆತಂಕವಾಗಿತ್ತು.
ಇದನ್ನು ನೆನಪಿಟ್ಟುಕೋ.
ಒಂದು ಸಲ ನೀನು ಬರುತ್ತೇನೆಂದು ಮಾತು ಕೊಟ್ಟರೆ, ನಾನು ನಿನಗಾಗಿ ಕಾಯುತ್ತಿರುತ್ತೇನೆ.
ಗಂಗಾ, ನಿಮ್ಮಪ್ಪ ಹೊರಡುತ್ತಿದ್ದಾರೆ!
ಬರುತ್ತಿದ್ದೇನೆ!
ಮೀನುಗಾರರು ಕ್ಷೇಮವಾಗಿ ಹಿಂದಿರುಗಲಿ ಎಂದು
ಪ್ರತಿ ವರ್ಷ ಗಂಗಾಮಾತೆಗೆ ಜಾತ್ರೆ ಮಾಡುತ್ತೇವೆ.
ಅದು ನಮ್ಮ ಸಂಪ್ರದಾಯ.
ಒಂದು ಒಳ್ಳೆಯ ಮೀನು ಹಿಡಿಯಲು ಒಂದು ಮೇಕೆಯ ಬಲಿ ನೀಡಬೇಕು.
ಖಚಿತವಾಗಿ.
ಹೇ!
ಏನು? ಕಣ್ಣು ಕಾಣುತ್ತಿಲ್ಲವೇ?
ಗುದ್ದಿದವನು ನೀನು. ನಿನಗೇ ಕಾಣದಿದ್ದರೆ, ನನಗೆ ಹೇಗೆ ಕಾಣುತ್ತೆ?
ಕೆಲವೊಂದು ನಮ್ಮ ಪಾಲಿಗೆ ಸಿಕ್ಕಿದಂತೆಯೇ ಅನಿಸಬಹುದು…
ಆದರೆ ಯಾರೋ ಬಂದು ಕಸಿದುಕೊಂಡು ಹೋಗಿಬಿಡುತ್ತಾರೆ.
ಹಾಗೇ ಕಾದು ನೋಡು.
ಹೋಗೋಣ.
ಈ ಶೇಖರ್‌ಗೆ ತುಂಬಾ ಕೊಬ್ಬು ಜಾಸ್ತಿಯಾಗಿದೆ, ಬದ್ರಿ. ಬಾ! ಬಾ! ಹೋಗೋಣ.
ನಡಿಯೋ! ನಮ್ಮ ಊರಿನವರೆಲ್ಲಾ ಬಂದಿರುವಂತೆ ಕಾಣುತ್ತಾರೆ.
ಚೇಪಲವಾಡದವರು ಇಲ್ಲೇನು ಮಾಡುತ್ತಿದ್ದಾರೆ?
ಎರಡು ಊರುಗಳಿಗೆ ಒಂದೇ ದೇವಸ್ಥಾನ, ಇನ್ನೆಲ್ಲಿಗೆ ಹೋಗುತ್ತಾರೆ?
ಏನು? ನಮ್ಮ ಕೆಲಸ ನಾವು ನೋಡಿಕೊಂಡರೆ, ಯಾವ ಜಗಳವೂ ಆಗಲ್ಲ.
ಹೇ…
ನೋಡು, ನಮ್ಮವರು ಬರುತ್ತಿದ್ದಾರೆ.
ಹೇಗಿದ್ದೀರ, ಮಾವ?
ಚೆನ್ನಾಗಿದ್ದೇನೆ. ಇಲ್ಲೇನು ಮಾಡುತ್ತಿದ್ದೀಯಾ?
ಎಲ್ಲಾ ಮೀನುಗಾರರು ಇಲ್ಲಿಗೆ ಬರುವುದರಿಂದ, ನಾವು ಇಲ್ಲಿ ಮದ್ಯ ಮಾರಲು ಬಂದೆವು.
ನೀನು ಸುಮ್ಮನಿರೋ!
ಗಂಗಾಮಾತೆಯ ದರ್ಶನಕ್ಕಾಗಿ ಬಂದೆವು, ಮಾವ.
-ದರ್ಶನ ಮುಗಿಯಿತು. ಹೋಗೋಣ. -ಪೂಜಾ ಸಾಮಾನುಗಳನ್ನೇನು ಮರೆತಿಲ್ಲ ತಾನೆ?
ಹೊರಡಿ, ಮಾವ. ನಿಮಗೆ ಪೂಜೆಗೆ ತಡವಾಗುತ್ತದೆ.
ಹಾಂ…
ಸರಿ, ನಡೆಯಿರಿ.
ನಿನ್ನ ಅಂಗಿ ತುಂಬಾ ಚೆನ್ನಾಗಿದೆ.
-ಧನ್ಯವಾದಗಳು! -ಹೇಗಿದ್ದೀರಾ?
ಬಾಯ್, ಅಣ್ಣ!
ತಾಯಿ ಗಂಗಾಮಾತೆ, ಜೀವನ ಸಾಗಿಸಲು ಕಷ್ಟಪಡುತ್ತಿದ್ದೇವೆ.
ನಮಗೆ ಯಾವುದೇ ಉನ್ನತ ಹುದ್ದೆಗಳು ಬೇಡ, ತಾಯಿ.
ನಮ್ಮನ್ನು ನಿನ್ನ ಮಡಿಲಿಗೆ ತೆಗೆದುಕೊಳ್ಳುವಂತೆಯೇ ಮತ್ತೆ ಕ್ಷೇಮವಾಗಿ ವಾಪಸ್ ಕಳುಹಿಸು, ತಾಯಿ.
ಎಲ್ಲರೂ ಆರತಿ ತೆಗೆದುಕೊಳ್ಳಿ. ಆರತಿ ತೆಗೆದುಕೊಂಡು ಕಣ್ಣುಗಳಿಗೆ ಒತ್ತಿಕೊಳ್ಳಿ.
ಗಂಗಾ…
ದೋಣಿ…
ಬಾಳೆಹಣ್ಣುಗಳನ್ನು ಆ ಬದಿಯಲ್ಲಿ ಇಡಿ, ಮೇಡಂ. ಆಮೇಲೆ ಇಲ್ಲಿ ತೆಂಗಿನಕಾಯಿ ಇಡಿ.
-ಈಗಲೇ ಬಂದೆ. -ಹಾಂ… ಸರಿ.
ಇಗೋ ನಾನಾಜಿ, ತೆಂಗಿನಕಾಯಿ ಒಡೆಯಿರಿ. ಬಾಮ್ಮ, ಈ ರಕ್ಷಣಾ ದಾರ ತೆಗೆದುಕೋ…
ಆದರೂ, ನನಗೂ ಗಂಗಾಗೂ ಇನ್ನೊಂದು ವಾಡಿಕೆ ಇದೆ.
ಮೀನು ಹಿಡಿಯಲು ಹೊರಡುವ ಮೊದಲು, ಒಬ್ಬರನ್ನೊಬ್ಬರು ಮನಸಾರೆ ನೋಡಿಕೊಳ್ಳುತ್ತೇವೆ.
ಈ ಬಾರಿಯೂ ನಾವು ಅದನ್ನೇ ಮಾಡಿದೆವು.
ಆದರೆ ಆ ಕ್ಷಣದಲ್ಲಿ, ನಾನು ಅವಳನ್ನು ನೋಡುವುದು ಅದೇ ಕೊನೆಯ ಬಾರಿ ಎಂದು ನನಗೆ ತಿಳಿದಿರಲಿಲ್ಲ.
-ಹೇ, ಚಿನ್ನಾ! -ಅಪ್ಪಾ.
ನಾನು ಹಿಂತಿರುರುವವರೆಗೂ ಯಾವುದೇ ತೊಂದರೆ ಕೊಡಬೇಡ.
ಸರಿ, ಅಪ್ಪಾ.
ತುಂಬಾ ಹಣ ಕಟ್ಟಿ ಕಾಲೇಜಿಗೆ ಸೇರಿಸಿದ್ದೇನೆ. ಏನಾದರೂ ಆದರೆ ನಿನ್ನ ಚರ್ಮ ಸುಲಿಯುತ್ತೇನೆ.
ಹಾಂ, ಖಂಡಿತ. ನೀನು ಹೋದಮೇಲೆ ಅವನು ಯಾರ ಮಾತು ಕೇಳುತ್ತಾನೆ?
ಅವನ ಬಗ್ಗೆ ಚಿಂತಿಸಬೇಡ.
ಈ ಹಳ್ಳಿಯಲ್ಲಿ ಮಾತ್ರವಲ್ಲ, ಇಲ್ಲಿನ ಯಾವುದೇ ಹಳ್ಳಿಯಲ್ಲಾದರೂ ಸರಿ,
ಅದು ಹೊಡೆದಾಟವಿರಬಹುದು, ಜಗಳವಿರಬಹುದು,
ರಾಜಕೀಯ, ವಿವಾಹೇತರ ಸಂಬಂಧಗಳಾಗಿರಬಹುದು,
ಜೂಜಾಟ ಆಗಿರಬಹುದು, ಅಥವಾ ಯಾವುದೇ ಇತರ ಸಮಸ್ಯೆ ಆಗಿರಬಹುದು,
ಅದನ್ನು ಪರಿಹರಿಸುವವರು ಯಾರು?
ಮೀನುಗಾರರ ಸಂಘದ ಅಧ್ಯಕ್ಷರಾದ
ಶ್ರೀ ಶ್ರೀ ಶ್ರೀ ಉಪ್ಪುಲೇಟಿ ಮುಖಲಿಂಗಮ್ ಅಂದರೆ ಯಾರು?
ಅದು ನಾನೇ.
ಸರಿಯೋ? ತಪ್ಪೋ?
ನೀವು ಇದ್ದೀರಾ ಎನ್ನುವ ಧೈರ್ಯವಿದೆ.
ಏನು, ಚಿನ್ನಾ? ಏನು ಆಲೋಚಿಸುತ್ತಿದ್ದೀಯಾ?
ನಿಮ್ಮಕ್ಕನ ಕಥೆ ಹೇಳುತ್ತಿದ್ದೇನಾ ಅಥವಾ ಬಾವನ ಕಥೆ ಹೇಳುತ್ತಿದ್ದೇನಾ?
ಸುಮ್ಮನೆ ಕೂತರೆ ಪ್ರಯೋಜನವಿಲ್ಲ. ಕೆಲಸ ಮಾಡಿದರೆ, ಯಶಸ್ವಿಯಾಗುತ್ತೀಯ.
ಹೋಗಿ ನಿನ್ನ ಕೆಲಸ ನೋಡು.
-ಬಾಯ್, ಅಪ್ಪಾ! -ಹೇ! ಹೇ!
-ಅವನಿಗೆ ಏನಾಗಿದೆ? -ನಾನಾಜಿ.
ಸಂಘದ ಕಡೆಯಿಂದ ನಿಮ್ಮೆಲ್ಲಾ ಸಮಸ್ಯೆಗಳನ್ನು ನಿಭಾಯಿಸಬೇಕೆಂದರೆ ಸಂಘದ ಶುಲ್ಕವನ್ನು ಕಟ್ಟಿಬಿಡು.
1,000 ರೂಪಾಯಿ ಕೊಡು.
-ಏನು? ಅದು ಬರೀ 500 ರೂಪಾಯಿ ತಾನೆ? -ಅದು ದೋಣಿ ಕೆಲಸದವರಿಗೆ,
ದೋಣಿಯನ್ನು ನಿರ್ವಹಿಸುವ ನಾಯಕನಿಗೆ ಅಲ್ಲ.
ಕೊಡು.
ಈಗ, ಹೋಗಿ ಸಾಕಷ್ಟು ಮೀನು ಹಿಡಿದು ಮತ್ತು ಸುರಕ್ಷಿತವಾಗಿ ಹಿಂತಿರುಗು.
ಜಾಗ್ರತೆಯಾಗಿರು.
-ಹೌದು, ಗಂಗಾ ಎಲ್ಲಿ? -ಏನು? ನನಗೇನು ಗೊತ್ತು?
ಇಷ್ಟೊತ್ತು ಇಲ್ಲೇ ಇದ್ದಳು.
-ಯಾರಾದರೂ ನೋಡಿದರಾ? -ಇಲ್ಲ.
-ಮೊದಲು, ನಿನ್ನ ಕೈ ಕೊಡು. -ಕೈ?
ಇದನ್ನೇಕೆ ನನಗೆ ಕಟ್ಟುತ್ತಿದ್ದೀಯಾ?
ನೀನು ಹೇಗಿದ್ದರೂ ನನಗೆ ತಾಳಿ ಕಟ್ಟುತ್ತಿಲ್ಲ, ನಾನು ಇದನ್ನಾದರೂ ಕಟ್ಟಲು ನನಗೆ ಬಿಡು.
ಇದು ಗಂಡಂದಿರು ಕ್ಷೇಮವಾಗಿರಬೇಕೆಂದು ಹೆಂಡತಿಯರು ಕಟ್ಟುವ ರಕ್ಷತೆಯ ದಾರ.
ಅದಾಗಲೇ ನನ್ನ ಹೆಂಡತಿಯಾಗಿದ್ದೀಯಾ?
ಇಲ್ಲ, ಅದಕ್ಕಾಗಿಯೇ ನನಗೆ ಬೇಜಾರು.
ನೀನು ಹೀಗೆಯೇ ತಡಮಾಡುತ್ತಿದ್ದರೆ,
ನಮ್ಮಪ್ಪ ಬೇರೆಯವರೊಂದಿಗೆ ನನ್ನ ಮದುವೆಯನ್ನು ನಿಶ್ಚಯಿಸುತ್ತಾರೆ.
ಆಗ ನಿನಗೂ ನಿನ್ನವಳು ಸಿಗುವುದಿಲ್ಲ, ನನಗೂ ನನ್ನವನು ಸಿಗುವುದಿಲ್ಲ.
ಯಾರನ್ನು ತೋರಿಸಿದರೂ ಆಗಲ್ಲ ಎಂದುಬಿಡು.
ಓ ನನ್ನ ಮುದ್ದು ಬದ್ರಿ, ನಮ್ಮಪ್ಪನ ಬಗ್ಗೆ ನಿನಗೆ ಗೊತ್ತಿಲ್ಲವೇ?
ಆತ ಮಂಗುರು ಮೀನಿನಂತೆ. ಮುಳ್ಳು ಚುಚ್ಚಿದರೆ ನೋವನ್ನು ತಡೆದುಕೊಳ್ಳುವುದು ಕಷ್ಟ.
ಯಾಕೆ ಮಾಡಿದೆ?
ನನ್ನ ತಂದೆ ದಂಡಯಾತ್ರೆಗೆ ಹೊರಡುತ್ತಿದ್ದಾರೆ. ಹಾಗಾಗಿ, ದೇವಸ್ಥಾನದಲ್ಲಿ ಸಿಲುಕಿಕೊಂಡೆ.
ನೀನು ಬರುವುದಿಲ್ಲ ಎಂದು ಭಾವಿಸಿ, ನಿನ್ನನ್ನು ಬಿಟ್ಟು ಹೊರಡೋಣ ಅಂದುಕೊಂಡೆವು.
ಬೇಕೂಫ! ನನ್ನ ಪಾಲನ್ನು ಕೂಡ ಕಿತ್ತುಕೊಳ್ಳಲು ಯೋಚನೆ ಮಾಡುತ್ತಿದ್ದೀಯಾ?
ಹೇ, ಮುಖಲಿಂಗಮ್ ಅಂಕಲ್ ನಿಮಗಿಂತ ನನ್ನನ್ನು ಹೆಚ್ಚು ನಂಬುತ್ತಾರೆ.
ನೀವು ಮುಂದುವರಿಸಿ.
ಅವನು ಹೇಳಿದ್ದು ಸರಿ ಕಣೋ.
ಬೇಗ ಬಾರೋ!
ಯಾವಾಗ ಏನಾಗುತ್ತದೆಯೇ ಯಾರಿಗೆ ಗೊತ್ತು?
ಅದಕ್ಕಾಗಿಯೇ ಬೇಗ ತಾಳಿ ಕಟ್ಟಿಬಿಡು ಅನ್ನುತ್ತಿದ್ದೇನೆ.
ಯಾಕಷ್ಟು ಆತುರ? ನಾನು ಮೀನುಗಾರಿಕೆಗೆ ಹೋಗಿ ಹಿಂತಿರುಗಿ ಬರುವುದಿಲ್ಲ ಎಂಬಂತೆ.
ನಾನು ಗಂಗಾ.
ಸಮುದ್ರವು ಅಲೆಗಳನ್ನು ಹಿಂದಕ್ಕೆ ಎಳೆದುಕೊಳ್ಳುವಂತೆ,
ನೀನು ಎಲ್ಲಿಗೆ ಹೋದರೂ ನಿನ್ನನ್ನು ಹಿಂದಕ್ಕೆ ಕರೆತರುತ್ತೇನೆ.
ಗಂಗಾ!
-ರೀ! ರೀ! -ನಾಚಿಕೆಯಿಲ್ಲದವಳೇ!
ಹೇ, ಹೆಣ್ಣುಮಕ್ಕಳ ಮೇಲೆ ಕೈ ಮಾಡುತ್ತೀಯಾ? ನಿನಗೆ ಬುದ್ಧಿ ಇದೆಯೇ?
ನನ್ನ ಇಷ್ಟ, ಅವಳು ನನ್ನ ಮಗಳು, ಅದನ್ನು ಕೇಳಲು ನೀನು ಯಾರು?
ನೋಡು, ಮುಖಲಿಂಗಮ್, ಅವರ ಊರಿಗೂ ನಮ್ಮ ಊರಿಗೂ ವೈಷಮ್ಯವಿದೆ ಅಂತ ನಿನಗೆ ಗೊತ್ತು.
ಅಂಥವನ ಜೊತೆ ನನ್ನ ಮಗಳು ಸರಸವಾಡುತ್ತಾ ಸುತ್ತಾಡುತ್ತಿದ್ದಾಳೆ.
ನಾನು ಅದೆಂತಹ ತೊಂದರೆಗೆ ಜನ್ಮ ಕೊಟ್ಟುಬಿಟ್ಟೆ.
ಹೇ, ನಮ್ಮ ಊರಿನ ಹುಡುಗಿಯ ಜೊತೆ ನಿನಗೇನು ಕೆಲಸ?
ಇನ್ನೊಮ್ಮೆ ಕಾಣಿಸಿಕೊಂಡರೆ, ಅಡ್ಡಡ್ಡ ಸಿಗಿದುಹಾಕುತ್ತೇನೆ!
ಏನನ್ನು ಸಿಗಿದುಹಾಕುತ್ತೀಯಾ?
ತಲೆ-ಬುಡ ಇಲ್ಲದೇ ಮಾತಾಡ್ತೀಯ, ನಿನ್ನ ಹೆಂಡತಿ ತವರು ಮನೆಯಲ್ಲೇ ಇರೋದರಲ್ಲಿ ಆಶ್ಚರ್ಯ ಇಲ್ಲ.
ಬಾಯಿಗೆ ಬಂದಂತೆ ಏನು ಮಾತಾಡುತ್ತಿದ್ದೀಯಾ?
ಹೇ! ನನ್ನನ್ನು ಬಿಡಿ, ನೋಡಿಕೊಳ್ತೀನಿ!
ಈ ಜಗಳವು ನಿನ್ನ ಮದುವೆಯ ಸಮಸ್ಯೆಯನ್ನು ಪರಿಹರಿಸಬಹುದು.
ನೀನು ಪ್ರತಿಭಾನ್ವಿತ! ಈ ರಾತ್ರಿ ನಿನಗೆ ಒಂದು ಕ್ವಾರ್ಟರ್ ಬಾಟಲ್ ಉಚಿತ.
ನಿಲ್ಲಿಸಿ! ಹಿಂದಕ್ಕೆ ಸರಿಯಿರಿ.
ಮೊದಲು ನಿನಗೆ ಹೊಡೆಯಬೇಕು.
ನಿನಗೆ ಮಗಳ ಮೇಲೆ ನಿಗಾ ಇಡಲು ಆಗಲ್ಲವೇ?
ಕೇಳಿಸಿಕೋ, ನಿನಗೆ ಮತ್ತೊಮ್ಮೆ ಹೇಳುತ್ತಿದ್ದೇನೆ.
ನಾನು ಬದುಕಿರುವವರೆಗೂ, ನನ್ನ ಮಗಳನ್ನು ನಿನಗೆ ಕೊಟ್ಟು ಮದುವೆ ಮಾಡುವುದಿಲ್ಲ.
ನೋಡು, ಮುಖಲಿಂಗಮ್,
ಈ ಕಿಡಿಗೇಡಿ ನನ್ನ ಮಗಳನ್ನು ಬುಟ್ಟಿಗೆ ಬೀಳಿಸಿಕೊಂಡು ನಾಟಕವಾಡುತ್ತಿದ್ದಾನೆ.
ಅವನು ಅಂದುಕೊಂಡಿರುವುದು ಎಂದಿಗೂ ನಡೆಯುವುದಿಲ್ಲ.
ಅವನು ಕಿಡಿಗೇಡಿ ಆಗಿದ್ದಿದ್ದರೆ, ನೀವು ನಾಲ್ಕು ಮಕ್ಕಳ ತಾತ ಆಗಿರುತ್ತಿದ್ದಿರಿ.
ನೀನು ಮಿತಿ ಮೀರಿದ್ದೀಯ.
ಇಗೋ… ಕೇಳು, ಈ ಶೇಖರ್ ನನ್ನ ಅಳಿಯನಾಗಲಿದ್ದಾನೆ. ಅರ್ಥವಾಯಿತೇ?
ಅವಳ ಒಪ್ಪಿಗೆಯಿಲ್ಲದೆ ಹಾಗೆ ಮಾಡಲು ಸಾಧ್ಯವಿಲ್ಲ.
ಹೆತ್ತವರು ತಮ್ಮ ಇಷ್ಟ ಬಂದವನಿಗೆ ಬರೆದುಕೊಡಲು ಹೆಣ್ಣು ಆಸ್ತಿಯಲ್ಲ.
ಅದನ್ನು ಕೇಳಲು ನೀನು ಯಾರು?
ಅವನಿಗೆ ಇಲ್ಲಿ ನಾಲ್ಕು ಮದ್ಯದಂಗಡಿಗಳು ಇವೆ.
ಈ ಸುತ್ತಮುತ್ತ ಊರಿನಲ್ಲಿ ಅವನಿಗಿಂತ ಶ್ರೀಮಂತ ಯಾರಿದ್ದಾರೆ?
ನನ್ನ ಮಗಳನ್ನು ಅವನಿಗೇ ಕೊಟ್ಟು ಮದುವೆ ಮಾಡುವೆ.
ನನ್ನ ಮಗಳ ತಂಟೆಗೆ ಬಂದರೆ ಸಾಯಿಸಿಬಿಡುತ್ತೇನೆ.
ಮೀನುಗಾರಿಕೆಗೆ ಬರುತ್ತಿದ್ದೀಯ, ಅಲ್ವಾ?
ನಿನ್ನನ್ನು ಬಂದರಿನಲ್ಲಿ ಅಥವಾ ಅರಬ್ಬೀ ಸಮುದ್ರದಲ್ಲಿ ಕೊಂದುಬಿಡುತ್ತೇನೆ.
ಅಲ್ಲಿಯವರೆಗೆ ಯಾಕೆ ಕಾಯೋದು? ತಾಕತ್ತಿದ್ದರೆ ಈಗಲೇ ಸಾಯಿಸು.
ಸವಾಲು ಹಾಕುತ್ತಿದ್ದೀಯಾ?
-ಅವನನ್ನು ಹೊಡೆಯಿರಿ! -ನೀನು ಏನು ಹೇಳಿದೆ?
ಹೇ! ನಿಲ್ಲಿಸಿ, ಸರಿಯಿರಿ!
ನಿಲ್ಲಿಸಿ! ನಿಲ್ಲಿಸಿ!
ನೀವಿಲ್ಲಿ ಜಗಳವಾಡುತ್ತಲೇ ಇದ್ದರೆ, ರೈಲು ಹೊರಟುಹೋಗುತ್ತದೆ.
ಹೊರಡಿ, ಹೊರಡಿ. ಎಲ್ಲರೂ!
ಬಾರೇ!
ನಡಿ ಹೋಗೋಣ!
ಆ ದಿನ ಗಂಗಾ ನನ್ನನ್ನು ಬಿಟ್ಟು ಹೋಗುತ್ತಿದ್ದಾಗ, ನಾನು ಶೂನ್ಯತೆಯತ್ತ ತೇಲುತ್ತಿರುವಂತೆ ಭಾಸವಾಯಿತು.
ಆ ಕ್ಷಣದಲ್ಲಿ, ನನ್ನ ಗಂಗಾಳ ಕಣ್ಣುಗಳಲ್ಲಿ ಇನ್ನೊಂದು ಸಮುದ್ರವನ್ನು ಕಂಡೆ.
ನನ್ನ ಕಣ್ಣುಗಳು ಉಪ್ಪು ಕಣ್ಣೀರಿನಿಂದ ತುಂಬಿದವು, ಮತ್ತು ನನ್ನ ಹೃದಯವು ನೋವಿನಿಂದ ನರಳಿತು.
ನಮಸ್ತೆ, ಬ್ರೋಕರ್‌ರವರೇ!
ಬ್ರೋಕರ್ ಅಂತ ಕರೆಯಬೇಡ. ಅಸಹ್ಯವಾಗಿದೆ. ಮನೋಜ್ ಅಂತ ಕರೆ.
ಈ ಬೋಗಿಯಲ್ಲಿ ನಿಮ್ಮ ಊರಿನವರು 13 ಜನ ಇದ್ದಾರೆ.
ಅಮ್ಮ, ರೈಲು ಈಗತಾನೇ ಹೊರಟಿದೆ.
ಸರ್, ದಾರಿಯಲ್ಲಿ ಖರ್ಚಿಗೆ ಸ್ವಲ್ಪ ಹಣ ಸಿಗಬಹುದೇ?
ಥೂ ನಿನ್ನ! ಮುಂಗಡ ಹಣವನ್ನೆಲ್ಲಾ ಖರ್ಚು ಮಾಡಿಬಿಟ್ಟಿರಾ?
ಅದು ಬಡ್ಡಿ ಕಟ್ಟಲೂ ಸಾಕಾಗಲಿಲ್ಲ. ನಮ್ಮಲ್ಲಿ ಬಿಡಿ ಕಾಸೂ ಉಳಿದಿಲ್ಲ, ಸರ್.
ನೀವು ಎಲ್ಲಾ ತರಹದ ಕಟ್ಟುಕಥೆಗಳನ್ನು ಹೇಳುತ್ತೀರ.
ಬಂದರಿಗೆ ಹೋಗಿ ಕರೆ ಮಾಡುತ್ತೇನೆ.
-ನನ್ನ ತಂಗಿಗೂ ಹೇಳಿಬಿಡು. -ಹೇಳುತ್ತೇನೆ.
ನಾವು ಬ್ರೋಕರ್ ಮನೋಜ್‌ನ ಮೂಳೆ ಮುರಿಬೇಕು.
ಏಕೆ?
ನಮ್ಮ ಪ್ರಯಾಣದ ಖರ್ಚು ಭರಿಸಿದ್ದಕ್ಕಾಗಿಯೇ?
ಅವನೆಲ್ಲಿ ಖರ್ಚು ಭರಿಸಿದ! ಅದು ಅವನದಾ? ಅದು ಸೇಠ್‌ನ ಹಣ.
ಅವನು ನಮ್ಮ ಗ್ರಾಮಸ್ಥರ ಜೊತೆಗೆ ನಮ್ಮನ್ನು ಒಂದೇ ಬೋಗಿಯಲ್ಲಿ ಹಾಕಬೇಕಿತ್ತು.
ನಮ್ಮನ್ನು ಈ ಮತ್ಸ್ಯವಾಡದ ಮೂರ್ಖರ ಜೊತೆ ಹಾಕಿದ್ದಾನೆ.
ಈ ಜನರು ತುಂಬಾ ಜಗಳಗಂಟರು.
ಹೇ, ಸ್ವಲ್ಪ ಹೊತ್ತು ಬಾಯಿ ಮುಚ್ಚಿಕೊಂಡು ಇರು.
ತಲಾ 200 ರೂಪಾಯಿಗಳನ್ನು ನೀಡುತ್ತಿದ್ದೇನೆ, ಒಟ್ಟು 2,600 ರೂಪಾಯಿಗಳು. ಎಲ್ಲರಿಗೂ ಕೊಡು.
-ಸರಿನಾ? -ಸರಿ.
ಸುರಕ್ಷಿತವಾಗಿ ಬನ್ನಿ. ಬಂದರಿನಲ್ಲಿ ಸಿಗೋಣ.
-ಸರಿ, ಸರ್. -ಬನ್ನಿ, ಸರ್, ಬನ್ನಿ.
-ನಿಮ್ಮನ್ನು ಹುಡುಕುತ್ತಿದ್ದೆವು. -ಯಾಕೆ ಅಂತ ನನಗೆ ಗೊತ್ತು.
ತಗೋ. ನಾಳೆ ಬೆಳಿಗ್ಗೆ ರಾಜ್‌ಕೋಟ್‌ನಲ್ಲಿ ಬಸ್ ಸಿದ್ಧವಿರುತ್ತದೆ.
-ಕುಡಿದು ಮಲಗಿಬಿಡಬೇಡ. -ಅಯ್ಯೋ!
ಅನಾವಶ್ಯಕವಾಗಿ ನೆನಪಿಸಿದಿರಿ. ಇವತ್ತು ಬಿಟ್ಟು, ಮೀನು ಹಿಡಿಯುವಾಗ ಮದ್ಯಪಾನ ಮಾಡುವುದಿಲ್ಲ.
ನೀನು ಖಾಲಿ ಕೈಯಲ್ಲಿ ಹಿಂತಿರುಗಿದರೆ,
ಮುಂಗಡ ಮತ್ತು ವೆಚ್ಚಗಳನ್ನು ಮರುಪಾವತಿಸಬೇಕು.
ಅವರಿಗೆ ಹೇಳು, ಬದ್ರಿ. ಹುಷಾರಾಗಿರು. ನಾನು ಹೊರಡುತ್ತಿದ್ದೇನೆ.
ಹಾಳಾಗಿ ಹೋಗು.
ಏನೋ ಲಕ್ಷ-ಲಕ್ಷ ರೂಪಾಯಿ ಹಂಚುತ್ತಿರುವಂತೆ ಆಡುತ್ತಿದ್ದಾನೆ.
ನಾನು ಕೂಡ ಒಂದು ಪೆಗ್ ಹಾಕಿಬಿಟ್ಟರೆ, ರೈಲಿನಂತೆ ತೂಗಾಡಬಹುದು!
ಹೇ, ಶ್ರೀನು…
ನಾನು ಶೌಚಾಲಯದಲ್ಲಿ ಕುಡಿಯಬಹುದಿತ್ತು--
ಬೋಳಿಮಗನೇ!
ಏನೋ ಲೇಯ್? ನೀನು ಕುರುಡನಾ? ಒದ್ದುಕೊಂಡು ಹೋಗುತ್ತಿದ್ದೀಯಾ?
ಯಾರು ಕುರುಡಾಗಿರುವುದು? ಕಾಲನ್ನು ಅಡ್ಡ ಹಾಕಿದವರು ಯಾರು?
ಏನೋ ಲೇಯ್? ಹೇ!
ಹೇ!
ಹೇ.
-ಚೆಂಚ? -ನೋಡು, ಬದ್ರಿ!
-ಏನಾಯಿತು? -ಏನು? ಏನು?
ಹೊಡಿ ಅವನಿಗೆ, ಹೊಡಿ ಅವನಿಗೆ!
ನಿಲ್ಲಿಸಿರಿ!
-ನಿಲ್ಲಿಸಿ! -ಹೊಡಿಯಿರಿ ಅವನಿಗೆ!
ಹೇ! ಅವನನ್ನು ಹೊಡೆದು ಸಾಯಿಸಿ!
ಹೇ, ನಿಲ್ಲಿಸು!
-ಹೇ, ನಿಲ್ಲಿಸು! -ಹೇ!
ಅವನಿಗೆ ಹೊಡೆಯಿರಿ.
ಅವನಿಗೆ ಹೊಡಿ! ಅವನಿಗೆ ಹೊಡಿ!
ಅವನಿಗೆ ಹೊಡಿ!
-ಹೇ! ಬದ್ರಿ, ನಿಲ್ಲಿಸು! -ಹೇ!
ಅವನನ್ನು ಗಟ್ಟಿಯಾಗಿ ಹಿಡಿದುಕೊಳ್ಳಿ!
-ನನ್ನನ್ನು ಬಿಡಿ! -ಹೇ, ನಿಲ್ಲಿಸು!
ಅವನಿಗೆ ಹೊಡೆಯಿರಿ!
-ನಿಲ್ಲಿಸಿ! -ಚೆಂಚ ನಿನಗೆ ಏನು ಮಾಡಿದ?
ನಿಲ್ಲಿಸಿ! ನಿಲ್ಲಿಸಿ!
ಹೇ! ನಿಲ್ಲಿಸಿ. ನಿಲ್ಲಿಸಿ.
ನಿಲ್ಲಿಸಿ.
ಯಾರು ನೀವು? ಯಾಕೆ ಹೀಗೆ ಜಗಳವಾಡುತ್ತಿದ್ದೀರಿ?
ಸರ್, ಮಾತಿಗೆ ಮಾತು ಬೆಳೆದು ಸಣ್ಣ ಜಗಳ ಅಷ್ಟೇ.
ಮಾತಿಗೆ ಮಾತು ಬೆಳೆದೇ ಹೀಗೆ ರಕ್ತ ಬಂದುಬಿಟ್ಟಿತೇ?
ಮುದುಕ ಅಂತ ಬಿಡುತ್ತಿದ್ದೇನೆ.
ನೀವೆಲ್ಲಾ ಯಾರು? ಎಲ್ಲಿಗೆ ಹೋಗುತ್ತಿದ್ದೀರಿ?
ನಾವು ಭದ್ರಪಟ್ಟಣಂನ ಮೀನುಗಾರರು, ಸಂಗ್ರೋಲ್‌ಗೆ ಹೋಗುತ್ತಿದ್ದೇವೆ.
ನೀವು ದುರಹಂಕಾರಿಗಳು. ರೈಲಿನಿಂದ ಇಳಿಯಿರಿ.
ಸರ್, ನಾವು ಈಗಷ್ಟೇ ರೈಲು ಹತ್ತಿದೆವು. ದಯವಿಟ್ಟು ನಮ್ಮನ್ನು ಇಳಿಸಬೇಡಿ.
ಆ ಬುದ್ಧಿ ಹೊಡೆದಾಡುವ ಮೊದಲು ಇರಬೇಕಿತ್ತು. ಪ್ರಕರಣ ದಾಖಲಿಸಿ ಒಳಗೆ ಹಾಕಬೇಕಾ?
-ಸರ್, ಇದು ಬಾವ-ಬಾಮೈದರ ಸಣ್ಣ ಜಗಳ. -ಹೌದು, ಸರ್.
-ಅಲ್ಲವೇ, ಬಾವ? -ಯಾರು ನಿನ್ನ ಬಾವ?
ಹೇ, ಹಿಂದೆ ಸರಿದುಕೋ! ಹೇ, ಸರಪಣಿ ಎಳೆ!
-ಎಲ್ಲರೂ ಕೆಳಗೆ ಇಳಿಯಿರಿ! -ದಯವಿಟ್ಟು, ಸರ್!
ಕೆಳಗೆ ಇಳಿಯಿರಿ! ನಡೆಯಿರಿ!
ಅವರು ತಮ್ಮತಮ್ಮಲ್ಲೇ ಜಗಳವಾಡಿಕೊಂಡರು, ರೈಲು ಹೊರಟುಹೋಯಿತು.
ಓಹ್, ದೇವರೇ! ನಾವು ಈಗ ಮನೆಗೆ ಹೇಗೆ ಹೋಗುವುದು?
ಇದೆಲ್ಲವೂ ಅವನಿಂದಲೇ.
ಇದು ಈ ಸ್ಥಿತಿಗೆ ಹೇಗೆ ಬಂದಿತು?
ಸೇಠ್‌ನ ಮುಂಗಡ ಹಣವನ್ನು ಹಿಂತಿರುಗಿಸಬೇಕು.
ಮುಂಗಡ ಹಣವು ಬಡ್ಡಿಯನ್ನು ಕಟ್ಟಲು ಸಾಕಾಗಲಿಲ್ಲ.
ಈಗ ಬಡ್ಡಿ ಕಟ್ಟಲು ನಮಗೆ ಯಾರು ಸಾಲ ಕೊಡುತ್ತಾರೆ?
ಇದೆಲ್ಲವೂ ಈ ಜಗಳದಿಂದಲೇ ಆದದ್ದು.
ಈ ಜಗಳವೆಲ್ಲವೂ ನಿನ್ನಿಂದಲೇ ಆದದ್ದು.
ನನ್ನ ಮೇಲೆ ಯಾಕೆ ಹೇಳುತ್ತಿದ್ದೀರಿ? ಇದನ್ನೆಲ್ಲಾ ಆರಂಭಿಸಿದವನು ಅವನೇ.
ಬಾಯಿ ಮುಚ್ಚು! ನಿನ್ನ ಬುದ್ಧಿಯಿಲ್ಲದ ವರ್ತನೆಯಿಂದ ನಮ್ಮನ್ನು ಹಾಳುಮಾಡಿಬಿಟ್ಟೆ.
ನಾನು ಸರಿಪಡಿಸಲು ಪ್ರಯತ್ನಿಸಿದಾಗ, ಅವನು ಮತ್ತೆ ಜಗಳ ತೆಗೆಯಲಿಲ್ಲವೇ?
ನಮ್ಮ ಜೊತೆ ಜಗಳಕ್ಕೆ ಬರಲು ನಿನಗೆ ಯಾರು ಹೇಳಿದರು?
ಅದನ್ನು ಯಾರು ಶುರುಮಾಡಿದವರು?
-ಅಯ್ಯೋ, ಏನಿದು! -ಚೆಂಚ!
ಇದನ್ನೆಲ್ಲ ಸ್ವಲ್ಪ ಹೊತ್ತು ನಿಲ್ಲಿಸಿ!
ಹೇ, ಬದ್ರಿ, ಈಗ ಮುಂದೇನು ಮಾಡೋಣ?
ಸಂಗ್ರೋಲ್ ಬಂದರಿಗೆ ಹೋಗಲು ಇರುವುದು ರೈಲು ಮಾರ್ಗ ಮಾತ್ರವಲ್ಲ,
ಹೋಗಲು ಬಹಳ ದಾರಿಗಳಿವೆ.
ಹಾಳಾದ್ದು!
ನಾನಾಜಿ, ಅವರ ಜೊತೆ ನಮಗೇನು ಕೆಲಸ? ಈ ಕಡೆಗೆ ಹೋಗೋಣ ಬಾ.
ಸ್ವಲ್ಪ ಸವಾರಿ, ಲಿಫ್ಟ್.
ಹಲೋ!
ಯಾರೂ ಏಕೆ ನಿಲ್ಲಿಸುತ್ತಿಲ್ಲ?
ಏನು…
ಪಂಜಾಬ್ ಟ್ರಕ್ ಬರುತ್ತಿದೆ.
ಲಿಫ್ಟ್…
ಸವಾರಿ, ಸವಾರಿ, ಲಿಫ್ಟ್, ಅಣ್ಣಾ!
ಅವರಿಗೆ ಟ್ರಕ್ ನಿಂತಿತು. ಬಾ, ನಾವೂ ಹೋಗೋಣ.
-ಹೌದು, ಮಾವ. -ಅವರ ಜೊತೆ ನಮಗೇನು ಕೆಲಸ? ಅವರು ಹೋಗಲಿ ಬಿಡು.
ಕೊನೆಗೂ ಒಂದು ಟ್ರಕ್ ಬಂದಿದೆ. ಅದನ್ನು ನಿರ್ಲಕ್ಷಿಸಿದರೆ ಹೇಗೆ?
ದೋಣಿಗಳನ್ನು ತಪ್ಪಿಸಿಕೊಂಡರೆ, ನಾಶವಾಗುತ್ತೇವೆ.
-ಹೇ, ಎಲ್ಲಿಗೆ ಹೋಗಬೇಕು? -ಸಂಗ್ರೋಲ್‌ವರೆಗೆ.
ನಾನು ಗಿರ್ನಾರ್‌ಗೆ ಹೋಗುತ್ತಿರುವೆ.
ಹಾಗಾದರೆ ನಮ್ಮನ್ನು-- ಜುನಾಗಢ್‌ವರೆಗೆ ಬಿಟ್ಟುಬಿಡಿ.
ಸರಿ, ಒಳಗೆ ಹತ್ತಿರಿ.
ಹಣ ಎಷ್ಟು ಕೊಡಬೇಕು, ಅಣ್ಣಾ?
ನಾನು ನಿಮ್ಮನ್ನು ಹೊತ್ತೊಯ್ಯುತ್ತಿದ್ದೇನಾ?
ನನಗೆ ಏನೂ ಬೇಕಾಗಿಲ್ಲ, ಆದರೆ ನೀವು ಹಿಂದೆ ಹತ್ತಬೇಕಾಗುತ್ತದೆ.
ತುಂಬಾ ಧನ್ಯವಾದಗಳು, ಅಣ್ಣಾ.
ಅವರು ಹತ್ತುತ್ತಿದ್ದಾರೆ!
ಅವರು ಕೂಡ ನಿಮ್ಮವರೇ?
ಇಲ್ಲ. ಅವರು ದುಷ್ಟರು. ಅವರು ನಮ್ಮ ಜೊತೆ ಬಂದವರಲ್ಲ.
-ಇರು. -ಸುಮ್ಮನಿರು, ಬದ್ರಿ.
ಅವರೂ ನಮ್ಮ ಸ್ನೇಹಿತರು. ಒಟ್ಟಿಗೆ ಹೋಗುತ್ತಿದ್ದೇವೆ.
ಸರಿ, ಹಾಗಾದರೆ ಅವರನ್ನೂ ಕರೆದುಬಿಡು.
ಬನ್ನಿ. ಬನ್ನಿ.
-ಧನ್ಯವಾದ, ಅಣ್ಣಾ. -ಪರವಾಗಿಲ್ಲ.
ಭದ್ರಪಟ್ಟಣಂ ಎಲ್ಲಿದೆ? ಗುಜರಾತ್ ಎಲ್ಲಿದೆ?
ಬಂಗಾಳಕೊಲ್ಲಿ ಎಲ್ಲಿದೆ? ಅರಬ್ಬೀ ಸಮುದ್ರ ಎಲ್ಲಿದೆ?
ಇದು ಎರಡು ಹಗಲು, ಎರಡು ರಾತ್ರಿ ಪ್ರಯಾಣ.
ಹಸಿವು ಮನುಷ್ಯರನ್ನಷ್ಟೇ ಸುಡುವುದಿಲ್ಲ, ದೂರವನ್ನೂ ಸಹ ಸುಡುತ್ತದೆ.
ಇಲ್ಲಿರುವವರೆಲ್ಲರೂ ಸಾಲ ಮಾಡಿ, ಕಟ್ಟಿಕೊಂಡ ದೋಣಿಗಳನ್ನು ಹಾಳುಮಾಡಿಕೊಂಡಿರುವವರು.
ಚಕ್ರಬಡ್ಡಿ ಕಟ್ಟಲು ಸಾಧ್ಯವಾಗದೆ, ಎಲ್ಲವನ್ನೂ ಅಡವಿಟ್ಟು
ಹಣವಿಲ್ಲದೆ ಬದುಕು ಸಾಗಿಸಿದವರು.
ಅದಕ್ಕಾಗಿಯೇ ನಮ್ಮಲ್ಲಿ ಯಾರಿಗೂ ವಲಸೆ ಹೋಗದೇ ಇರಲು ಸಾಧ್ಯವಿಲ್ಲ.
ಒಂದು ವೇಳೆ ಜೆಟ್ಟಿ ಇದ್ದಿದ್ದರೆ, ನಾವು ಐಷಾರಾಮಿ ಜೀವನ ನಡೆಸುತ್ತಿದ್ದೆವು.
ಮೀನುಗಾರಿಕೆ ಬಂದರು ಇದ್ದಿದ್ದರೆ, ನಮ್ಮಲ್ಲಿ ಸಾಕಷ್ಟು ಮೀನು ಹಾಗೂ ಜೇಬಲ್ಲಿ ಹಣವಿರುತ್ತಿತ್ತು.
ತಡವಾಗಿ ಬಂದೆನೇ?
ಇಲ್ಲ, ಇಲ್ಲ. ತುಂಬಾ ಬೇಗ ಬಂದು ತೊಂದರೆ ಕೊಟ್ಟುಬಿಟ್ಟೆ.
ಓಹ್, ಯಾವುದರಲ್ಲಿ ತುಂಬಾ ಕಾರ್ಯನಿರತರಾಗಿದ್ದೀರಿ, ನನ್ನ ಯಜಮಾನರೇ?
ನನ್ನ ಭಾವಿ ಪತ್ನಿಯೊಂದಿಗೆ ಕನಸಿನಲ್ಲಿ ಇದ್ದೇನೆ.
-ಸರಿ, ಕನಸಿನಲ್ಲಿಯೇ ಇರು. -ಹೇ!
ಕಣ್ಣೆದುರಿಗೇ ನೀನು ಇರುವಾಗ, ಕನಸಿನಲ್ಲಿ ಏನು ಮಾಡುವುದು?
ನಮಗೆ ಜೆಟ್ಟಿ ಸಿಕ್ಕರೆ, ಹಗಲು ಪೂರ್ತಿ ದೋಣಿಯಲ್ಲಿ ಕೆಲಸ ಮಾಡುತ್ತೇನೆ
-ಮತ್ತು ರಾತ್ರಿಯಲ್ಲಿ ನಿನ್ನ ಜೊತೆ ಇರುತ್ತೇನೆ. -ಛೀ, ಪೋಲಿ!
ಇತರ ಗ್ರಾಮಸ್ಥರು ಕೆಲಸಕ್ಕಾಗಿ ಗುಜರಾತ್‌ಗೆ ಹೋಗುತ್ತಿದ್ದಾರೆ,
ಏಕೆಂದರೆ ಅವರು ವಿದ್ಯಾವಂತರಲ್ಲ.
ನೀನೊಬ್ಬ ಪದವೀಧರ. ಇಲ್ಲಯೇ ಯಾವುದಾದರೂ ಒಂದು ಕೆಲಸ ಹುಡುಕಬಹುದಲ್ವಾ?
ಕೆಲಸ ಇಲ್ಲದಿರುವುದು ಅವರನ್ನು ನಗರಕ್ಕೆ ತಳ್ಳುತ್ತದೆ.
ಜೆಟ್ಟಿ ಇದ್ದರೆ ನಮ್ಮ ಆದಾಯವನ್ನು ಬಹಳವಾಗಿ ಹೆಚ್ಚಿಸುತ್ತದೆ.
-ಹಾಗಾ? -ಹೌದು!
ನಮ್ಮ ಜೆಟ್ಟಿ ಕಾರ್ಯನಿರ್ವಹಿಸುತ್ತಿದ್ದಲ್ಲಿ, ಊರು ಬಿಟ್ಟು ಹೋದವರೆಲ್ಲಾ ಹಿಂತಿರುಗಿ ಬರುತ್ತಾರೆ.
-ದೊಡ್ಡ ಆಲೋಚನೆ ಮಾಡಿದ್ದೀಯ! -ಖಂಡಿತ!
ಜಾಗ್ರತೆ.
ಎರಡು ಹಳ್ಳಿಗಳ ನಡುವೆ ಒಂದು ಜೆಟ್ಟಿ ಇದ್ದರೆ ಚೆನ್ನಾಗಿರುತ್ತದೆ.
ಹೌದೌದು.
ಆಗ ನಮ್ಮ ಜನರು ಜಗಳವಾಡದೇ, ಕೆಲಸ ಮಾಡಿಕೊಂಡು ಬದುಕುತ್ತಾರೆ.
ಅದು ನಿಜವೇ. ಅವರು ಕೆಲಸದಲ್ಲಿ ನಿರತರಾಗಿದ್ದರೆ, ಜಗಳವಾಡಲು ಸಮಯ ಹೇಗೆ ಸಿಗುತ್ತದೆ?
ಒಳ್ಳೆಯ ದಿನಗಳು ಬರುತ್ತವೆ.
ಸರಿ ಬಿಡು.
ಇಲ್ಲಿ ಯಾರೂ ಇಲ್ಲ. ನನಗೆ ಒಂದು ಕೊಡು…
ಏನು ಕೊಡಬೇಕು?
ಏನಾದರೂ…
ಏನು?
ನೀನು ಇಷ್ಟಪಡುವ ಏನಾದರೂ--
ಅಯ್ಯೋ, ಎಲ್ಲವನ್ನೂ ಮರೆತು ಇಲ್ಲಿಯೇ ಇದ್ದೇನೆ. ನನಗೆ ಶಾಲೆಗೆ ತಡವಾಗಿಬಿಡುತ್ತೆ.
ಜೆಟ್ಟಿ ಬಗ್ಗೆ ನಾನು ಮತ್ತು ಗಂಗಾ ಕಂಡ ಕನಸು ಎಷ್ಟರ ಮಟ್ಟಿಗೆ ನನಸಾಗುತ್ತದೋ ಏನೋ.
ಅಮ್ಮ.
ಎಲ್ಲರೂ ಕ್ಷೇಮವಾಗಿ ಹಿಂತಿರುಗಲಿ ಎಂದು ದೀಪ ಹಚ್ಚಿದ್ದೇನೆ. ಜಾಗ್ರತೆಯಾಗಿ ನೋಡಿಕೊಳ್ಳಿ.
ಜುನಾಗಢ್ 5 ಕಿ.ಮೀ.
ಇಷ್ಟೊತ್ತಿಗಾಗಲೇ ನಾವು ಸಂಗ್ರೋಲ್ ಬಂದರನ್ನು ತಲುಪಿರುತ್ತಿದ್ದೆವು.
ದೋಣಿಗಳೆಲ್ಲವೂ ಈಗ ಹೊರಡಲು ಸಿದ್ಧವಾಗಿರುತ್ತವೆ.
ನೀವು ನೋಡಬಹುದು, ಇಂದು ಸಂಗ್ರೋಲ್ ಬಂದರಿನಿಂದ ನೂರಾರು ದೋಣಿಗಳು ಸಮುದ್ರದತ್ತ
ಮೀನುಗಾರಿಕೆಗಾಗಿ ಹೋಗುತ್ತಿವೆ.
ಕೇರಳ, ಮಹಾರಾಷ್ಟ್ರ, ಆಂಧ್ರಪ್ರದೇಶ ಮಾತ್ರವಲ್ಲದೆ,
ಬೇರೆ ಅನೇಕ ರಾಜ್ಯಗಳಿಂದಲೂ ಮೀನುಗಾರರು ಮೀನು ಹಿಡಿಯಲು ಬರುತ್ತಾರೆ.
ನೀವು ನೋಡುತ್ತಿರುವುದೆಲ್ಲಾ ನೇರ ದೃಶ್ಯಗಳು.
-ಕಟ್ ಮಾಡಿ, ಕಟ್ ಮಾಡಿ. -ಸರಿ.
-ನೇತ್ರಾ! -ಹಾಂ.
ಆ ಏಜೆನ್ಸಿಯವರು ಸಂದರ್ಶನಕ್ಕೆ ಒಪ್ಪಿಕೊಂಡಿದ್ದಾರೆ.
-ಕ್ಯಾಮೆರಾ ಕೂಡ ಸಿದ್ಧವಾಗಿದೆ. ಹೋಗೋಣ. ಬೇಗ! -ಅದ್ಭುತ.
-ಮನೋಜ್, ದೋಣಿಗಳ ದೃಶ್ಯಗಳನ್ನು ಸೆರೆಹಿಡಿ. -ಸರಿ.
-ನಮಸ್ತೆ, ಶ್ರೀ. ಶಾ. -ನಮಸ್ತೆ.
ಪ್ರತಿ ವರ್ಷ, ನಿಮ್ಮ ಏಜೆನ್ಸಿಯಿಂದ ಅನೇಕ ಮೀನುಗಾರರು ಮೀನು ಹಿಡಿಯಲು ಹೋಗುತ್ತಾರೆ.
ಸುಮಾರು 800 ಅಥವಾ ಅದಕ್ಕಿಂತ ಹೆಚ್ಚು ಮೀನುಗಾರರು ಅಲ್ಲಿಗೆ ಹೋಗುತ್ತಾರೆ.
ನಾವು ಆ ಮೀನುಗಾರರಿಗೆ ಉದ್ಯೋಗದ ಮಾಧ್ಯಮವಾಗಿದ್ದೇವೆಂದು ನೀವು ಹೇಳಬಹುದು.
ದೇಶಕ್ಕೆ ನಿಮ್ಮಂತಹ ಹೆಚ್ಚಿನ ಜನರು ಬೇಕು, ಶ್ರೀ. ಶಾ.
ಹಾಗಾದರೆ, ಹೇಳಿ,
ನಿಮ್ಮ ಏಜೆನ್ಸಿ ಅವರ ಸಮುದ್ರ ಪ್ರಯಾಣಕ್ಕಾಗಿ ಉತ್ತಮ ವ್ಯವಸ್ಥೆಗಳು, ಉತ್ತಮ ದೋಣಿಗಳು,
ಇತ್ಯಾದಿಗಳನ್ನು ಒದಗಿಸುತ್ತದೆಯೇ?
ಖಂಡಿತ, ಯಾಕಿಲ್ಲ? ಒದಗಿಸುತ್ತೇವೆ.
ಆದರೆ, ನಮಗೆ ಬಂದಿರುವ ಮಾಹಿತಿಯ ಪ್ರಕಾರ,
ದೋಣಿಗಳಲ್ಲಿ ಕೆಲವು ತಾಂತ್ರಿಕ…
ಅಂದರೆ, ತಾಂತ್ರಿಕ ಸಮಸ್ಯೆಗಳು--
ಮತ್ತು ಕಳೆದ ಹತ್ತು ವರ್ಷಗಳಿಂದ ಅವರ ವೇತನದಲ್ಲಿ ಹೆಚ್ಚಿನ ಬದಲಾವಣೆಯಾಗಿಲ್ಲ.
ಇದರ ಬಗ್ಗೆ ನಿಮ್ಮ ಅಭಿಪ್ರಾಯವೇನು?
ಈಗ ಇದರ ಬಗ್ಗೆ ನಾನೇನು ಹೇಳಬಲ್ಲೆ?
ಬಹುಶಃ, ಬೇರೆ ಸಂಸ್ಥೆಗಳು ಹಾಗೆ ಮಾಡುತ್ತಿರಬೇಕು.
ನಮ್ಮ ಮಟ್ಟಿಗೆ ಹೇಳುವುದಾದರೆ,
ಅವರ ಶ್ರಮಕ್ಕೆ ಗಣನೀಯ ಮೊತ್ತವನ್ನು ವೇತನದ ರೂಪದಲ್ಲಿ ಅವರಿಗೆ ಪಾವತಿಸುತ್ತೇವೆ.
ಅವರ ಸುರಕ್ಷತೆಯ ವಿಷಯದಲ್ಲಿ, ನಾವು ಅದರ ಬಗ್ಗೆ ವಿಶೇಷ ಕಾಳಜಿ ವಹಿಸುತ್ತೇವೆ.
ಇದು ಹಾಗಲ್ಲದಿದ್ದರೆ, ನೀವೇ ಹೇಳಿ,
ಇಷ್ಟೊಂದು ಮೀನುಗಾರರು ನಮ್ಮ ಬಳಿ ಕೆಲಸ ಮಾಡಲು ಬರುತ್ತಾರೆಯೇ?
ಸರಿ…
ದೋಣಿಗಳು ಹೊರಡುವ ಶುಭ ಸಮಯ ಮುಗಿದು ಹೋಗುತ್ತಿದೆ.
-ಆದರೆ ಶ್ರೀ. ಶಾ, ನಮ್ಮ ಸಂದರ್ಶನ ಇನ್ನೂ ಬಾಕಿ-- -ಧನ್ಯವಾದಗಳು.
ತುಂಬಾ ಧನ್ಯವಾದಗಳು.
ಹೇ, ಸೂರಿ, ಬದ್ರಿ ಮತ್ತು ಚೆಂಚಯ್ಯ ಎಲ್ಲಿ?
ಅವರು ಇಲ್ಲೇ ಎಲ್ಲೋ ಇರಬೇಕು. ನೀನು ಮುಂದುವರಿಸು.
-ಮುಕುಂದ್. -ಹೇಳಿ, ಸರ್.
-ಎಲ್ಲವೂ ಸಿದ್ಧವಾಗಿದೆಯೇ? -ಹೌದು, ಖಂಡಿತ.
-ಸುಭಾಷ್, ಎಲ್ಲರೂ ಬೇಗ ಹತ್ತಲು ಹೇಳಿ. -ಸರಿ, ಸರ್.
ಎಲ್ಲರೂ, ನಿಮ್ಮ ನಿಮ್ಮ ದೋಣಿಗಳನ್ನು ಹತ್ತಿ.
-ಬೇಗ. -ಸೂರಜ್, ಹೋಗೋಣ.
ನೀವು ಹತ್ತುವ ಮೊದಲು ನಿಮ್ಮ ಸಾಮಾನುಗಳನ್ನು ಪರಿಶೀಲಿಸಿಕೊಳ್ಳಿ.
ನಿಲ್ಲಿಸು, ಅಣ್ಣಾ, ನಿಲ್ಲಿಸು!
ಕೆಳಗೆ ಇಳಿಯಿರಿ! ನಾವು ಬೇಗ ಹೋಗಬೇಕು!
-ಎಷ್ಟು ಕೊಡಬೇಕು, ಅಣ್ಣಾ? -ಬದ್ರಿ, ಬೇಗ ಬಾ.
-ಕೆಳಗೆ ಇಳಿಯಿರಿ, ಗೆಳೆಯರೇ! -ಬದ್ರಿ!
-ನಡೆಯಿರಿ. -ಬರುತ್ತಿದ್ದೇವೆ!
ತೆಗೆದುಕೊಳ್ಳಿ!
ಸೋಮಯ್ಯ, ಬಾ!
ಹೇ…
ಏನು, ದೋಣಿಗಳು ಹೊರಟುಹೋದವೇ?
-ಹೇ! -ಹೇ!
ಬಂದರು ಏಕೆ ಖಾಲಿಯಾಗಿದೆ?
ದೋಣಿಗಳಿವೆಯೇ ಎಂದು ಪರಿಶೀಲಿಸಿ!
ಬದ್ರಿ, ಎಲ್ಲಾ ದೋಣಿಗಳು ಹೊರಟುಹೋಗಿವೆ!
ಇನ್ನು ನಮಗೆ ಉಳಿಗಾಲವಿಲ್ಲ, ಶ್ರೀನು!
ನಾವು ಮೀನುಗಾರಿಕೆಗೆ ಹೋಗಲು ಸಾಧ್ಯವಿಲ್ಲ.
ತಡವಾಗಿ ಬಂದಿದ್ದೇವೆ, ಈಗೇನು ಮಾಡುವುದು?
ನಾವು ಹಾಳಾಗಿಹೋದೆವು!
ಇದು ದುರಾದೃಷ್ಟವಲ್ಲದಿದ್ದರೆ, ಇದು ನಮಗೆ ಮಾತ್ರ ಏಕೆ ಆಗುತ್ತಿದೆ?
ಶಕುನಗಳು ಕಾಣಿಸಿದ್ದವು. ನಾವು ಅವುಗಳನ್ನು ಕಡೆಗಣಿಸಿದೆವು ಅಷ್ಟೇ.
ನಾವು ಪಾಕಿಸ್ತಾನದಲ್ಲಿ ಸಿಕ್ಕಿಹಾಕಿಕೊಳ್ಳುತ್ತೇವೆ ಎಂದು ಸಮುದ್ರವು ಮೊದಲೇ ಎಚ್ಚರಿಕೆ ನೀಡಿತ್ತು.
ನನ್ನ ಜೊತೆ ಎಂದಿಗೂ ಮಾತನಾಡದ ಶೇಖರ್, ಆ ಮಾತುಗಳನ್ನು ಏಕೆ ಹೇಳಿದನು?
ಕೆಲವೊಂದು ನಮ್ಮ ಪಾಲಿಗೆ ಸಿಕ್ಕಿದಂತೆಯೇ ಅನಿಸಬಹುದು…
ಆದರೆ ಯಾರೋ ಬಂದು ಕಸಿದುಕೊಂಡು ಹೋಗಿಬಿಡುತ್ತಾರೆ.
ಗಂಗಾಳನ್ನು ಯಾವಾಗಲೂ ಮುದ್ದಾಡುವ ನಾನಾಜಿ ಮಾವ, ಅವಳಿಗೆ ಯಾಕೆ ಹೊಡೆತ್ತಾರೆ?
ರೈಲಿನಲ್ಲಿ ರಕ್ತ ಬರುವಷ್ಟು ಉಗ್ರವಾಗಿ ನಾವೆಲ್ಲಾ ಯಾಕೆ ಜಗಳವಾಡಿದೆವು?
ಪೊಲೀಸರು ನಮ್ಮನ್ನು ರೈಲಿನಿಂದ ಬಲವಂತವಾಗಿ ಏಕೆ ಇಳಿಸಿದರು?
ಸಂಗ್ರೋಲ್ ತಲುಪಲು ಇಷ್ಟೆಲ್ಲಾ ಹೋರಾಟ ಮಾಡಿದಮೇಲೂ, ದೋಣಿಗಳೆಲ್ಲವೂ ಏಕೆ ಹೊರಟುಹೋಗಿದ್ದವು?
-ಹೋಗಿ, ಹಿಂದೆ ಹೋಗಿ. -ನಾನು ಸೇಠ್ ಜೊತೆ ಮಾತಾಡಬೇಕು.
-ಹೊರಡಿ, ನೀವೆಲ್ಲರೂ ಇಲ್ಲಿಂದ ಹೊರಡಿ. -ಸೇಠ್ ಜೊತೆ ಒಂದು ನಿಮಿಷ--
ಸಂಗ್ರೋಲ್ ಮೀನುಗಾರಿಕಾ ಬಂದರು
ನಿಲ್ಲಬೇಕಿದ್ದ ನಮ್ಮ ಪ್ರಯಾಣವನ್ನು ಅನಿವಾರ್ಯತೆಯಿಂದ ಮುಂದುವರಿಸಲಾಯಿತು.
ಇದು ಬಹಳ ದೂರಗಳನ್ನು ವ್ಯಾಪಿಸಿತು ಮತ್ತು ನಮ್ಮನ್ನು ನರಕಕ್ಕೆ ದೂಡಿತು.
ಇಲ್ಲಿ ನಮ್ಮ ಗೋಳುಗಳನ್ನು ಕೇಳಲು ಯಾರೂ ಇಲ್ಲ.
ಈ ತೊಂದರೆಯಿಂದ ಹೊರಬರುವುದು ಹೇಗೆಂದು ನಮಗೆ ಗೊತ್ತಿಲ್ಲ.
ನಾವು ದಡದಲ್ಲಿ ಸಿಕ್ಕಿಬಿದ್ದ ಮೀನುಗಳಂತೆಯೇ ಇದ್ದೇವೆ.
ಪಾಕಿಸ್ತಾನದ ಜೈಲಿನಲ್ಲಿ ನಮ್ಮ ಜೀವ ಉಳಿಸಿಕೊಳ್ಳಲು ಹೋರಾಡುತ್ತಿದ್ದೇವೆ.
ಉಪ ಶೀರ್ಷಿಕೆ ಅನುವಾದ: ಹೇಮಂತ್ ಕುಮಾರ್
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ ಕೊಳ್ಳಲು ಹೋರಾಡುತ್ತಿದ್ದೇವೆ.